open-index/open-wikipedia-markdown huggingface dataset:
Tom Bromilow

**Thomas «Tom» George Bromilow** (født 7. oktober 1894, død 4. mars 1959) var engelsk fotballspiller og trener. Han spilte det som ble kalt for venstre ving for Liverpool FC mellom 1919 og 1930. Han var svært tilstedeværende for ligatriumfene tidlig på 1920-tallet.

## Liv og karriere
Bromilow ble født i West Derby, en forstad nord for Liverpool. Han begynte sin karriere for den lokale klubben United West Dingle Presbyterian Club. Han signerte for Liverpool FC etter at han som 24-åring en ettermiddag i 1919 dukket opp på klubbens stadion Anfield og ba om prøvespill. Han hadde da nylig blitt demobilisert fra hæren. George Patterson, den gang assisterende trener, ble imponert over hans ferdigheter og signerte ham.

Bromilow hadde sin debut den 25. oktober 1919 på stadionet Turf Moor i en førstedivisjonskamp (det daværende [ligasystemet) mot [Burnley FC hvor de røde vant 2–1. Hans første mål kom i det 57. minuttet i en 3–0-seier på Burnden Park mot Bolton Wanderers FC den 24. januar 1920. Bromilow ble snart en etablert av det laget som var ligatitler i 1921–22 og 1922–23. En ble betraktet som takler og i å fordele ballen, og ansett som lagets hjerne og blomstret til å spille på landslaget innenfor tre år etter å ha blitt profesjonell. Han fortsatte å være innflytelsesrik på førstelaget fram til siste halvdel av tiåret, og utmerket som kaptein på laget.

Han spilte også for det engelske landslaget ved fem anledninger mellom 1921 og 1925. Den første kampen den 14. mars 1921, en 0-0-kamp mot Wales. Den siste kampen var den 24. oktober 1925 mot Irland, også målløs.

Etter at han la opp som fotballspiller begynte han en ny karriere som trener, først i Amsterdam i Nederland sommeren 1930 før han ble utpekt til trener for Burnley FC den 8. oktober 1932, da som den første trener som tidligere hadde vært profesjonell fotballspiller. Han ble værende hos Burnley fram til sommeren 1935. Han trente videre Crystal Palace (to sesonger), Newport County AFC| Newport County]] (2 sesonger) og Leicester City.

I 2006 ble han inkludert blant avstemningen *100 Players That Shook The Kop*, stemt blant tilhengerne på Liverpool FCs offisielle nettsted.

Bromilow ble gift med Lillian Mabel May Kelly i juni 1923. Hun var for øvrig søster av Theo Kelly, trener for Everton FC fra 1939 til 1948. Han døde brått mens han satt på toget i mars 1959 mens han drev rekognosering for Leicester City.

## Statistikk
### Som spiller
#### Kamper
;Liverpool:

* 1919-1930: Ligakamper – mål: 341 kamper – 11 mål.
* 1919-1930: Totalt kamper – mål: 375 kamper – 11 mål.

** England**
* 1921-1925: Landskamper – mål: 5 kamper – 0 mål.

#### Medaljer
* 1921/1922: Ligavinner 1. Divisjon.
* 922/1923: Ligavinner 1. Divisjon.

### Som manager
* 1932-1935: Burnely.
* 1935-1936: Crystal Palace.
* 1936-1937: Newport County.
* 1937-1939: Crystal Palace.
* 1939-1945: Leicester.
* 1946-1950: Newport County.

## Se også
* Statistikk om Liverpool FC.

## Referanser


## Eksterne lenker
* Omtale på Liverpools offisielle nettsted
* Omtale på LFChistory.net
Hopen (Smøla)

**Hopen** er en tidligere kommune i Møre og Romsdal. Kommunen ble etablert 1. januar 1915, da Hopen og Brattvær kommuner ble utskilt fra Edøy kommune. Ved opprettelsen hadde Hopen 1050 innbyggere.

1. januar 1960 ble Hopen og Brattvær slått sammen med Edøy kommune igjen, under navnet Smøla kommune. Ved sammenslåingen hadde Hopen kommune 1550 innbyggere.

Hopen er administrasjonssenter for Smøla kommune. Siden midten av 80-årene er det bygd opp forretningsområde og rådhus ved riksvei 669. Smølahallen åpnet i 2009, og i 2011 ble kunstgressbanen like ved tatt i bruk. Fra 2017 ble Smølas skoler slått sammen til én enhet ved senteret, Smøla barne- og ungdomsskole.

Ved veien til Veiholmen ligger Hopen kirke.

«Gamle» Hopen sentrum ved Hopen havn inneholdt dagligvarehandel, post, fiskemottak og kommunal kai. Nå finnes overnattingsbedrifter, restaurant og fiskeoppdrettsbedrift.

Ved havneinnløpet finnes et nasjonalt monument over Oscar Tybring, initiativtakeren til Norsk Selskap til Skibbrudnes Redning, nå Redningsselskapet.

## Litteratur
*Kjell Fredly: Smøla bygdebok bind 10  utgitt av Smøla kommune 2005, ISBN 82-994096-6-7
Martin Maryland

**Martin Maryland** var et to-motors amerikansk bombefly.

Maryland, eller **XA-22** som den amerikanske betegnelsen var, ble utviklet i konkurranse med Douglas A-20 Havoc om kontraktene for nye lette bombefly for United States Army Air Corps som A-20 Havoc vant. Storbritannia avslo også flytypen til å begynne med, og hadde ikke franske myndigheter bestilt flytypen i 1939 ville den nok aldri blitt satt i produksjon.

Frankrike bestilte i alt 215 Maryland bombefly, men ikke alle rakk å bli levert før Frankrike falt i juni 1940. De resterende 50 flyene ble levert til Storbritannia, som også da bestilte ytterligere 150 fly. Et lite antall franske fly unslapp også situasjonen i Frankrike og sluttet seg til de britiske flyene. 75 fly ble senere overført til det sørafrikanske flyvåpenet.

Maryland ble brukt i Middelhavet og i Nord-Afrika, både som bombefly og rekognoseringsfly. Noen fly ble også brukt til å avskjære tyske transportfly på vei til Nord-Afrika.

## Spesifikasjoner

## Eksterne lenker
* Mer om flytypen
Teodor Steigerts mursteinshus

**Teodor Steigerts mursteinshus** (polsk *Kamienica Teodora Steigerta*) ligger ved Piotrkowska-gaten 90 i Łódź. 

Mursteinshuset ble bygd i årene 1895&ndash;1896 etter tegninger av Franciszek Chełmiński. Byggingsdatoen ble innkomponert i bygningens dekorative innkjørsport. 

Bygningens neobarokke fasade er utsmykket med et uregelmessig utformet ornament. På andre og tredje etasje finnes et karnapp som hviler på to søyler inspirert av jonisk og korintisk søyleorden. Søylene støttes opp med skulpturer av dragehoder og kvinnetorsoer. 

Teodor Steigerts mursteinshus er en av få bygninger ved Piotrkowska-gaten hvis første etasje (den såkalte «handelsetasjen») er bevart i sin opprinnelige form innvendig.
Clásica de San Sebastián 2007

**[[Clásica de San Sebastián]] 2007** foregikk i området rundt den baskiske byen San Sebastián den 4. august 2007 og var den 27. utgaven av rittet.

Italienske Leonardo Bertagnolli (LIQ) og spanjolen Juan Manuel Garate (QSI) stakk av fra en utbrytergruppe ti kilometer før mål, og i spurten hadde ikke Garate noe å stille opp med. Dermed stod Liquigas med seire i to klassikere så langt i sesongen, etter at Danilo Di Luca vant Liège-Bastogne-Liège i april.

## Resultat
### San Sebastián, 225 km

04-08-2007

## Eksterne lenker
*
Ahlen

**Ahlen** er en by i Tyskland i delstaten Nordrhein-Westfalen med rundt  innbyggere. Den ligger i *[[kreis]]en* Warendorf, omtrent 10&nbsp;km nordøst for Hamm.

Ahlen hadde tidligere en omfattende kullindustri.

## Referanser


## Eksterne lenker
*
Kenneth Kvalheim

**Kenneth Kvalheim** (født 1977) er en norsk fotballspiller som spiller for Huringen IF. Kvalheim vokste opp i Stavika ved Elnesvågen i Fræna kommune. Kvalheim er utdannet innen IT, men har tidligere også jobbet i skolefritidsordningen. I 1999 hadde han siviltjeneste der han hadde ansvar for videoteket på velferden ved Hustad leir. Kvalheim ble toppscorer i 1. divisjon 2007 da han spilte for Notodden FK.

Etter sommeren 2009 var Kvalheim utlånt til Sogndal.

## Tidligere klubber

*  Fræna FK
*  Elnesvågen og Omegn IL
*  Bryn
*  Averøykameratene
*  Oslo Øst
*  Hønefoss Ballklubb
*  Notodden FK
*  Moss Fotballklubb
*  Sogndal
* Re Fotballklubb

## Eksterne lenker
*
Arnsberg

**Arnsberg** er en by i Tyskland i delstaten Nordrhein-Westfalen med rundt 76&nbsp;000 innbyggere. Byen ligger i *[[kreis]]en* Hochsauerland nordøst for Sauerland i elvedalen til Ruhr.

## Historie
Arnsberg ble bygget av grevene av Werl på 1000-tallet. De bygde en borg som man fremdeles kan se restene av, og som ble benyttet til folkelige feiringer.

På 1100-tallet ble Arnsberg sete for westfalisk domsmakt. Senere mistet byen selvstendigheten sin og hørte til Köln-området da erkebiskopene regjerte her. Byen ble helt ødelagt under sjuårskrigen i 1769. I 1816 gikk byen til Preussen og ble sete for en lokal administrasjon.

Under andre verdenskrig mistet mange innbyggere livet under britiske bombetokt som hadde en jernbaneviadukt som mål. Målet ble til slutt ødelagt 19. mars 1945 ved hjelp av en Grand Slam-bombe.

Den nåværende byen Arnsberg ble opprettet i 1975 ved at 14 byer og kommuner ble slått sammen til én by. Gamle Arnsberg og Neheim-Hüsten er to urbane deler, mens de andre delene er mer landlige. Neheim og Hüsten ble slått sammen i 1941.

## Bilder

Fil:Arnsberg-3.jpg|Det gamle rådhuset
Fil:Arnsberg1-3.JPG|Gamletorget med Maximilianfontenen og Haus zur Krim
Fil:Arnsberg-1a.jpg|Veien opp til gamlebyen
Fil:Arnsberg-2.jpg|Veien til gamlebyen
Fil:Arnsberg-4.jpg|Klokketårnet, Arnsbergs landemerke
Fil:Arnsberg 2011 02.jpg|Gamletorget med klokketårnet
Fil:Arnsberg 2011 03.jpg|Klokketårnet
Fil:Arnsberg 2011 04.jpg|Gamletorget
Fil:Arnsberg 2011 05.jpg|Fagverksbygninger


## Referanser


## Eksterne lenker
*
Edward Lungens mursteinshus

**Edward Lungens mursteinshus** (polsk *Kamienica Edwarda Lungena*) ligger ved Andrzej Strugs gate 2 i Łódź.

I 1880 kjøpte Edward Lungen tomten ved Andrzej Strugs gate 2 for 50 tusen rubler. Det eklektiske mursteinshuset ble reist i 1896 etter tegninger av Franciszek Chełmiński eller Kazimierz Pomian-Sokołowski. I 2006 ble bygningen restaurert tilbake til sin gamle prakt.
Leigh light

**Leigh light** (forkortet L/L) var en kraftig lyskaster bygget og designet under andre verdenskrig av Storbritannia for antiubåtkrigføring. Lyskasteren var montert på fly, hovedsakelig B-24 Liberator, PBY Catalina og Short Sunderland, og var ment å lyse opp fiendtlige ubåter, når disse ble oppdaget om natten.

Lyset var svært kraftig, 22 millioner candela, og var således av uvurderlig verdi for piloter som skulle bombe ubåter i mørket. Lyskasteren var en karbonbuelampe. Ved innføringen av luftbåren radar i ASW-flyene, kunne flyene fly rett på en ubåt, og deretter senke denne ved hjelp av bomber – og piloten kunne bombe i lyset fra Leigh light.

## Eksterne lenker
*
Supermarine Stranraer

**Supermarine Stranraer** var en to-motors britisk flybåt, hovedsakelig brukt for rekognosering. De fikk det uærbødige kallenavnet «**Whispering Shithouse**» fikk det på grunn av toalettet som hadde åpent avløp ut i løse luften ga fra seg en plystrende lyd når en åpnet lokket 

Stranraer var fremdeles operativ ved begynnelsen av Andre verdenskrig, og ble brukt for å patruljere farvannene omkring De britiske øyer. Flytypen ble også en periode benyttet for trening av mannskaper for flybåter.

## Spesifikasjoner

## Referanser
Dawid Szmulewicz’ mursteinshus

**Dawid Szmulewicz’ mursteinshus** (polsk *Kamienica Dawida Szmulewicza*) ligger ved Piotrkowska-gaten 37 i Łódź.

På tomten, som i 1887 tilhørte Icek Lejb Kon, stod opprinnelig en enetasjes bygning med to tilbygg. I 1894 ble den overtatt av Dawid Szmulewicz, som bestemte seg for å bygge et nytt mursteinshus i art nouveau etter tegninger av Gustaw Landau-Gutenteger. Bygningen stod ferdig i 1904.

Mursteinshuset har fem etasjer og en rektangulær grunnplan. På fasaden finnes et tre etasjer høyt karnapp som ender i en loggia dekt av en kuppel. Den er ellers utsmykket med blader, striper, løvehoder og kvinnemasker (maskaroner). Trappeoppgangene er tilpyntet med stukkatur. Mursteinshusets indre er bevart i sin opprinnelige form, med unntak av første etasje som er blitt ombygd.

Bygningen har to tre etasjer høye tilbygg i vestlig retning. De står skrått i forhold til Piotrkowska-gaten på grunn av den opprinnelige tomteinndelingen fra 1820-tallet.
Bad Homburg vor der Höhe

**Bad Homburg** eller **Bad Homburg vor der Höhe** er en by i Tyskland  i delstaten Hessen og forvaltningssentrum for Hochtaunuskreis.

Byen ligger i Rhein-Main-området ved den sørlige fjellsiden av Taunus og grenser i nord mot kommunen Wehrheim og byen Friedrichsdorf, i øst mot byene Rosbach vor der Höhe og Karben, i syd til Frankfurt am Main, i vest mot byen Oberursel og i nordvest mot byen Neu-Anspach.

Byen er blant annet kjent for de medisinske mineralvannkildene og kurbadene (derfor *Bad* i navnet) og for kasinoet.

I dag er Bad Homburg igjen en av de rikeste byene i Tyskland, mye på grunn av nærheten til Frankfurt, og mange direktører og ansatte i bankene i Frankfurt bor i Bad Homburg.

## Bydeler
Bad Homburg vor der Höhe har seks bydeler:

* Bad Homburg 
* Dornholzhausen
* Gonzenheim
* Kirdorf
* Ober-Erlenbach
* Ober-Eschbach
 
## Historie
Byen ble grunnlagt rundt 1180 og fikk byretter rundt 1330.

Fredrik I av Hessen-Homburg grunnla landgrevskapet Hessen-Homburg, og Fredrik II (1680 – 1708) ble kjent som fyrste av Homburg. Etter den østerriksk-prøyssiske krigen i 1866 ble byen en del av Preussen. Da kurbadet og kasinoet åpnet på midten av 1800-tallet ble byen et internasjonalt kjent kursted, særlig for russiske adelsfolk.

Spaindustrien begynte da man oppdaget Elisabethenbrønnen i 1834. Den første bygningen tilknyttet badet og det første kasinoet ble bygget i 1841–1842 av brødrene François (1806–1877) og Louis Blanc (1806–1852), som senere tok over kasinoet i Monte Carlo. I 1860 fikk byen jernbaneforbindelse med Frankfurt am Main.

I 1888 ble Bad Homburg kjent gjennom hele Det tyske keiserriket da keiser Vilhelm II erklærte slottet i Bad Homburg som sin sommerresidens.

Kurbadet gikk dårlig i krigsårene, men tok seg kraftig opp igjen i etterkrigstiden og gjennom siste halvdelen av 1900-tallet var byen et populært feriested for rikfolk. 

30. november 1989 ble Alfred Herrhausen, direktør for Deutsche Bank, drept av en bilbombe i Bad Homburg. Det ble hevdet at dette var et angrep fra Rote Armee Fraktion, men dette ble aldri avklart. 

## Referanser


## Eksterne lenker
*
Wilhelm Lürkens’ villa

**Wilhelm Lürkens’ villa** (polsk *Willa Wilhelma Lürkensa*) ligger ved Tadeusz Kościuszkos allé 33/35 i Łódź.

Bygningen ble reist til trikotfabrikkeieren Wilhelm Lürkens i årene 1912&ndash;1913 etter tegninger av Alwill Jankau fra Latvia. Villaen var den siste fabrikantresidensen reist før første verdenskrig som forente handels- og representative funksjoner.

I 1929 gikk villaen over til Tekstilindustriforbundet. Etter andre verdenskrig huset bygningen Łódź-bohemen. I dag har blant annet den berømte restauranten «Spatif» sine lokaler i bygningen.

Villaen har tre etasjer og tunge, massive klassisistiske former. Den er rikt utsmykket innvendig, og trappeoppgangen er dekket av marmor og tilpyntet med allegoriske glassmalerier.
Flybåt (fly)

**Flybåt** er et fly som tar av fra og lander på sjøen med båtlignende skrog. En flybåt skiller seg fra et sjøfly ved at selve skroget flyter på vannet, skroget er formet som på en båt, mens et sjøfly har flottører under skroget. Flybåter har flottører under vingene.

Flyene ble fortøyd til en brygge som en båt og der gikk passasjerene av og på.

Eksempler på flybåter er for eksempel Short Sandringham og Dornier Do X. Flybåtene var særlig brukt før andre verdenskrig før det var mange flyplasser var utbygget og var romslige og komfortable for sin tid. De ble blant brukt mer til langdistanseflygninger enn samtidige landbaserte passasjerfly.

En variant av flybåt er oppblåsbare gummibåter utstyrt med hangglidervinge, motor og propell. Båttypen har fått betegnelsen FIB (Flying Inflatable Boat). Den har en marsjfart på 65-70 km/t. Fra 1987 er det produsert 1.400 stykker. Det finnes (høsten 2004) 70 i Sverige og 4 i Norge. Føreren må ha mikroflysertifikat.
## Referanser


## Eksterne lenker
*
Engerjordet stasjon

**Engerjordet stasjon** var tidligere en stasjon på Holmenkollbanen, mellom Ris og Slemdal.

Stasjonen lå ved krysset mellom Heyerdahls vei og Slemdalsveien og ble sannsynligvis åpnet tidlig på 1900-tallet, senere enn de andre stasjonene på linjen. En mulig grunn til stasjonens opprettelse kunne være at ingeniør Halvor Emil Heyerdahl, mannen som Heyerdahls vei er oppkalt etter og var en av intiativtakerne til banen, selv bodde i det som senere heter Heyerdahls vei 1 og ønsket kort vei til nærmeste holdeplass. Andre personer som bodde i nærheten og som antakelig var meget fornøyd med at stasjonen ble anlagt var advokat Carsten I. Bjerke, som bodde i «Villa Sole», og statsråd Johannes Winding Harbitz, som bodde i «Villa Lia». Stasjonen, som stort sett kun besto av en treplattform, ble nedlagt i 1935. Oslo bys historie bind 4 har imidlertid en annen forklaring: «Carl Joachim Hambro forteller at hans onkel, statsråden Johannes Harbitz, som bodde på Engerjordet og en tid var ordfører i banens representantskap, fikk trikken til å stoppe utenfor huset sitt.»

## Referanser


## Eksterne lenker
* Preben Munthe: ''Engerjordet stasjon'' Vinderen historielags medlemsblad nr. 49 (2004), side 30–31
Court of Augmentations

**Court of Augmentations** var et engelsk kanselli med domstolsmyndighet som ble opprettet under Henrik VIII i forbindelse med oppløsningen av klostrene under reformasjonen. Formålet var primært å fordele eiendom som ble beslagtlagt fra klostrene.

Den ble opprettet i 1535. Richard Rich, 1. baron Rich ble den 19. april 1536 utnevnt som etatens første kansler. Baron Rich og andre som var tilknyttet domstolen beriket seg selv ved å kjøpe eiendommer til spottpris. 

I 1542 ble kanselliet innlemmet i Court of General Surveyors, som i sin tur ble innlemmet i Exchequer under Maria I.
Łukasz Fabiański

**Łukasz Marek Fabiański** (født 1985) er en polsk fotballspiller som spiller for den engelske klubben West Ham United FC. Fabiański har spilt landskamper for  og var tidligere fast på det polske U21-landslaget. 

Fabiański skrev under for Arsenal den 26. mai 2007 etter å ha blitt kjøpt fra polske Legia Warszawa. Fabiański vant Ekstraklasa (den øverste polske fotballserien) med Legia Warszawa og hans prestasjoner der skaffet han en plass i landslagstroppen til Polen under VM i fotball 2006 i Tyskland. Fabiański ble også stemt frem til den beste keeperen i Ekstraklasa i både 2006 og 2007.

Den 29. mai 2014 ble meldte han overgang til Swansea City AFC på en fri overgang.

## Landslaget
Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

## Referanser


## Eksterne lenker
* 
* (PL) Łukasz Fabiańskis spillerprofil på 90minut.pl
Steinert-familiens palass

**Steinert-familiens palass** (polsk *Pałac Steinertów*) ligger ved Piotrkowska-gaten 272 i Łódź.

Palasset ble bygd til Steinert-brødrene Emil og Karl i årene 1909–1911 etter tegninger av den berlinske arkitekten Alfred Balcke i tysk nasjonalstil («Deutsche Renaissance»), hvilket skulle understreke Steinert-familiens nasjonalitet.

Palasset var tiltenkt to familier, noe som gjenspeiles i den symmetriske fasaden og de to inngangsportene. Det består likeledes av to selvstendige treetasjesbygninger, og gårdsplassen deles på samme måte i to av en mur. 

Den symmetriske fasaden er utsmykket med mange forskjellige detaljer. Palasset har to etasjer høye karnapper på begge sidene av frontelevasjonen og over disse tredelte vinduer. Mellom vinduene finnes en dekorativ kartusj med sentensen SALUS INTRANDIBUS og byggingsdatoen. Bygningen har mansardtak.

Ved siden av palasset står Steinert-familiens hus. Den beskjedne bygningen utgjør en sterk kontrast til det sideliggende palasset.
Showbiz

:*Denne artikkelen handler om Muse sitt musikkalbum Showbiz. For TV-programmet, se: [[Showbiz (TV-program)]]*

***Showbiz*** er debutalbumet til det britiske rockebandet Muse, utgitt i 1999. Bandet ga ut fire singler fra dette albumet, «Sunburn», «Muscle Museum», «Uno» og «Unintended». VGs anmelder beskrev albumet som «en rufsete og melodiøs plate med sjeldent sterke følelsesnyanser», og gav albumet terningkast 5.

## Sporliste
#«Sunburn» – 3.54
#«Muscle Museum» – 4.23
#«Fillip» – 4.01
#«Falling Down» – 4.34
#«Cave» – 4.46
#«Showbiz» – 5.16
#«Unintended» – 3.57
#«Uno» – 3.38
#«Sober» – 4.04
#«Escape» – 3.31
#«Overdue» – 2.26
#«Hate This & I'll Love You» – 5.09

## Referanser


## Eksterne lenker
*
Niels Schiørring

**Niels Schiørring** (født 1743, død 6. februar 1798) var en dansk musiker født på Ulstrup i Århus Stift. Den første undervisning i musikk fikk han av sin mors bror, organist Lütken i Horsens. Senere studerte han under Johan Adolph Scheibe i København og Carl Philipp Emanuel Bach i Hamburg og utdannet seg særlig til en dyktig klaverspiller. 

Da ledelsen for teateret i København bestemte seg for å fremme utviklingen av en nasjonal opera i 1773 og besluttet å opprette en dansk sangskole og gi orkestret bedre forhold, ble Schiørring ansatt som cembalist i kapellet med forpliktelse til å undervise de danske sangere og sangerinner og gjennomgå deres partier med dem. Han skulle også akkompagnere i orkestret ved oppførelsen av danske syngestykker. 
Dessuten skulle han medvirke i konsertfremførelser ved hoffet som  akkompagnatør og solist. I 1775 ble han utnevnt han til «kongelig kammermusikus». 

Ved siden av sin praktiske musikalske virksomhet  fikk han tid og mulighet til å utføre et betydelig arbeid som samler av sjeldne bøker og musikkverker, portretter m. m. En stor del av disse skattene gikk dessverre tapt ved slottsbrannen i 1794. Noen sanger som han gav ut i 1787, roses for den varme følelse de formidler.

Som komponist var han imidlertid lite produktiv. Derimot  gjorde han sig fortjent ved å utgi forskjellige samlinger af dels kirkelige, dels verdslige sanger. Mest kjent er hans *Koralbog* (1783), *Selskabssange med Melodier* (1783–89) og *Arier og Sange af danske og oversatte Syngestykker* (1786–89).

Schiørring var ikke bare en dyktig og kunnskapsrik musiker, men også utenfor sitt egentlige fag en ansett og betrodd mann. Charlotte Biehl omtaler i sine meddelelser om regjeringsforandringen
1784, at de kabinettsordrer, som var nødvendige for å avgjøre statens anliggender, undertiden ble forelagt kongen av kammermusikus Schiørring, «under hvis opsigt kongen ofte skrev Breve af største Betydenhed». 

Schiørring var gift med den vakre og talentfulle Mette Marie, født Rose 

:Nyerup: *Lit. Lex*. 
:Gerber: *Neues Lex. d. Tonkünstler*
:Collin: *For Historie og Statistik* II, 191. 
:*Hist. Tidsskr.* 3. R. V, 289. 
::***V. C. Ravn***.

## Se også
* Koralbok

## Noter og referanser


## Kilder
* Denne artikkel bygger på V. C. Ravns Biografi i 1. utgave af *[[Dansk biografisk leksikon]], tillige omfattende Norge for tidsrummet 1537-1814*, Udgivet af C. F. Bricka, 19 bd, Gyldendal, 1887-1905
ECM

**ECM** kan sikte til:

* ECM (plateselskap)
* Elektroniske mottiltak i forbindelse med elektronisk krigføring
* Ekstracellulær matriks
* Motorstyringsenhet, også kjent som ECU (*electronic control unit*) eller ECM (*electronic control module*)
Reicher-synagogen

**Reicher-[[synagoge]]n i [[Łódź]]** (polsk *Synagoga Reicherów*) er den eneste synagogen i byen som overlevde andre verdenskrig. Den befinner seg i et mursteinstilbygg ved 1905-revolusjonens gate 28. Den er en av to virksomme synagoger i Łódź.

Reicher-synagogen ble reist i årene 1895–1902 av Reicher-familien etter tegninger av Gustaw Landau-Gutenteger. Den fikk en mannssal med åtte vinduer omringet av kvinnegalleriet med ti vinduer. Synagogen kunne romme 42 personer. Den overlevde andre verdenskrig kun fordi eieren, Wolf Reicher, solgte den fiktivt til sin tyske handelspartner, som ikke lot tyskerne rive den ned (synagogen ble omgjort til et saltmagasin). 

Etter krigen ble synagogebygningen restaurert og brukt til religiøse formål. I 1968 ble den imidlertid stengt og etterlatt til seg selv. Uten noen form for renovering ble den med tidens løp omdannet til en ruin. I 1988 ble den imidlertid totalrestaurert og brukes igjen av byens jøder.

## Eksterne lenker
*
MSX

**MSX** var en standardisert hjemmedatamaskinarkitektur i 1980-årene. Det var et forsøk ledet av Microsoft på å lage en standard blant maskinvareprodusentene, startet av Kazuhiko Nishi fra Microsoft Japan. Fem millioner MSX-baserte maskiner ble solgt på verdensbasis.

Nishi foreslo MSX som et forsøk på å skape en enerådende industristandard for hjemmedatamaskiner. Inspirert av suksessen til VHS som standard for videoopptakere, fulgte mange japanske elektronikkprodusenter på, sammen med Goldstar (LG), Philips og Spectravideo, med å bygge og markedsføre MSX-maskiner. Ethvert maskin- eller programvareprodukt med MSX-logoen på var kompatible med MSX-produkter fra andre produsenter.

Nishis standard besto for det meste av flere standarddeler; hovedprosessoren var en 3,58&nbsp;MHz Zilog Z80, grafikkbrikken en Texas Instruments TMS9918 med 16 KB (KiB) dedikert VRAM, og en AY-3-8910-brikke fra General Instrument sto for lyden. Disse komponentene var utbredte i mange hjemmedatamaskiner og videospill-konsoller.

Sammen med Microsofts MSX BASIC gjorde disse komponentene MSX til en kompatibel, skjønt noe dyr, hjemmedatamaskin-pakke.

Systemet som MSX mest lignet på var hjemmedatamaskinen Spectravideo SV-328 (Spectravideo hevdet til og med at den var «MSX-kompatibel» i reklamer før MSX-systemene ble sluppet), men den var i virkeligheten ikke fullstendig kompatibel. Senere slapp Spectravideo et system, SV-728 som fulgte MSX-standarden helt.

På tross av relativ popularitet i Japan ble MXS-maskinene aldri den suksessen man håpet på internasjonalt. Det blir anslått at om lag 9 millioner MSX-maskiner ble solgt totalt, hvorav rundt 7 millioner av dem i Japan. MSXene fikk også en viss utbredelse i arabiske land, Sør-Korea, Brasil, Sovjetunionen og enkelte land i Europa, først og fremst Nederland og Spania. MSX ble imidlertid aldri lansert på det nordamerikanske markedet på grunn av hard konkurranse fra andre lokale standarder, særlig i USA. For eksempel solgte Commodore 64 til sammenligning nesten 17 millioner enheter på verdensbasis, nesten dobbelt så mange som MSX. 

Før Nintendos inntog, var MSX plattformen som de større japanske spillmakerne som Konami og Hudson Soft lagde spill for. *[[Metal Gear]]*-serien var opprinnelig skrevet for MSX-maskinvare.

## Eksterne lenker
* 
* The Ultimate MSX FAQ
* Generation MSX
* MSX Association
Ludwik Grohmans villa

**[[Ludwik Grohman]]s villa** (polsk *Willa Ludwika Grohmana*) ligger ved Tylna-gaten 9/11 i Łódź.

Villaen ble bygd i italiensk renessanse i 1881 etter tegninger av Hilary Majewski. Den ble plassert ved siden av en hage og Grohmans spinneri ved Targowa-gaten, med sin gårdsplass begrenset av et tilbygg og et oransjeri.

Etter at Ludwiks sønn Leon giftet seg ble villaen utbygd og delt i to. Blant annet fikk den nye østlige villadelen en vinterhage. I 1913 ble villaen derimot utbygd i sørøstlig retning.

En portikus fører til villaens hovedinngang. Første etasje hadde både representative og private rom. Med sin heis var bygningen også en av de mest moderne fabrikantresidensene i sin tid. Villaens indre fikk en rik neorenessanseutsmykning med stukkatur, allegoriske dekorasjoner, marmorer, paneler og veggmalerier. I dag er villaen privateid.

## Eksterne lenker
*
Bergisch Gladbach

**Bergisch Gladbach** er en by i den tyske delstaten Nordrhein-Westfalen med rundt  innbyggere per . Byen er administrasjonssete for Rheinisch-Bergischer Kreis. Bergisch Gladbach ligger på østsiden av elven Rhinen, omtrent 10&nbsp;km øst for Köln.

Hovednæringen i byen er papirproduksjon, trykking, glasstøy og tekstiler.

## Historie
Tidlige bosetninger eksisterte på 1200-tallet, men byen ble først offisielt grunnlagt i 1856.

Ordet «Bergisch» i navnet kommer av at byen lå i jarldømmet Berg, og ble lagt til for å skille den fra Mönchengladbach. I 1975 ble byen slått sammen med nabobyen Bensberg og fikk over 100&nbsp;000 innbyggere i 1977.

## Referanser


## Eksterne lenker
*
Ål kirke (Gran)

**Ål kirke** er en kirke i Ålsbygda i Gran kommune, Innlandet fylke. Prost Selmer-Anderssen la ned grunnsteinen til kirken den 23. juni 1929, en helle som dekker et skrin med dokumenter og de på tiden gjeldende mynter, under søylen nærmest prekestolen. Både klokke og spirets vindfløy bærer årstallet 1929, men kirken ble ikke innviet før den 2. mars 1930.

Pipeorgel fra J.H.Jørgensen Orgelfabrik, Oslo/Dietrich Johannes Buder Orgelverksted AS, Bergen, bygget i 1934.

Bare få dager etter at han holdt den første vanlige gudstjenesten i kirken, døde prost Selmer-Anderssen, og den første gravferden fra den nye kirken ble hans egen. Graven hans er i Oslo, på Gamle Aker kirkegård.

## Referanser


## Litteratur
* 

## Eksterne lenker
* Moen og Ål menighet
* 
*
Bergkamen

**Bergkamen** er en by i Tyskland i delstaten Nordrhein-Westfalen med rundt 50&nbsp;000 innbyggere. Byen ligger i *[[kreis]]en* Unna ved elven Lippe, omtrent 15&nbsp;km nordøst for Dortmund og 15&nbsp;km sørvest for Hamm.

Bergkamen er en forholdsvis ny by i den østlige delen av Ruhrområdet og ble grunnlagt i 1966 da fem mindre kommuner ble slått sammen. Historien til byen går derimot tilbake til romartiden, noe man kan se i Bergkamen kommunemuseum.

## Eksterne lenker
*
Kimberly Larsen

**Kimberly Michelle Larsen** (født 1980) er en norsk skuespiller som er blitt kjent blant TV-seere for sin rolle som Tove Jensen i TV-serien *[[Hotel Cæsar]]*. Hun har siden jobbet som reporter for The Voice TV, journalist i *[[Se og Hør]]* og for *[[Kreativ Agenda]]*. Larsen er utdannet skuespiller ved The Nordic Black Theatre School.

## Eksterne lenker
*
Setet til Polens nasjonalbank i Łódź

**Setet til [[Polens nasjonalbank]] i [[Łódź]]** (polsk *Siedziba Narodowego Banku Polskiego w Łodzi*) ligger ved Tadeusz Kościuszkos allé 14. I bygningen, som regnes for å være en av byens mer effektfulle severdigheter, ligger Europas største banksal.

## Historie
Polens bank, som hadde hovedsete i Warszawa, åpnet sin filial i Łódź i 1860, og skulle med sine kreditter utvikle industrien i byen. På 1870-tallet ble setet flyttet til hjørnet av Zachodnia- og Cegielniana-gaten (i dag Stefan Jaracz’ gate). I 1885 ble Polens bank overtatt av den petersburgske Riksbanken, og i årene 1905–1908 ble et nytt sete bygd etter tegninger av Dawid Lande, hvis prosjekt ble valgt i en lukket arkitektkonkurranse.  

Under første verdenskrig huset den nye bygningen styret til den tyske okkupasjonsmakten, og ble senere overgitt til den nye «Polens bank» i 1927. Fra 1945 og frem til i dag har bygningen huset Polens nasjonalbank. I 1997 ble bankbygningen restaurert tilbake til sin gamle prakt.

## Form
Bygningen har grunnplan som bokstaven «L». Det solide og alvorlige inntrykket mykes opp av store vinduer og dekorasjoner i siste etasje. Hovedinngangen kranses av en portal med toskanske søyler. Det tredelte vinduet over inngangen presenterer seg særlig effektfullt med allegoriske skulpturer av handel og finanser.

Bygningens indre utfylles av en vestibyle med en vifteformet marmortrapp. I etasjen over ligger Europas største banksal med et areal på 1155 m². Salen er utsmykket med relieffer, et mye brukt motiv er bier. Hele komposisjonen preges av flere stiler: renessanse, modernisme og art nouveau.
Bremerhaven

**Bremerhaven** er en havneby i Tyskland i delstaten Bremen med rundt 115&nbsp;000 innbyggere. Byen danner en enklave i delstaten Niedersachsen ved den østlige bredden av elvemunningen til Weser, på motsatt side av byen Nordenham. Selv om byen er relativt ung har den en lang historie som handelshavn, og er i dag en av de største havnene i Tyskland som spiller en viktig rolle i tysk handel.

## Historie

Byen ble grunnlagt i 1827, men det var bosetninger i nærheten allerede på 1100-tallet. Disse små landsbyene ble bygget på små øyer i den myraktige elvemunningen. Det var tidlig planer om en festningsby på dette stedet for å verne skip som reiste opp eller ned Weser, og i 1672 prøvde svenske kolonister å reise et slott her (Carlsburg).

I 1827 kjøpte byen Bremen områdene ved munningen av Weser fra kongedømmet Hannover. Bremerhaven oppstod og ble en ny havn bare 50&nbsp;km fra Bremen. På grunn av handel med og emigrering til Nord-Amerika vokste havnen og byen raskt.

Kongedømmet Hannover grunnla en rivaliserende by like ved siden av Bremerhaven og kalte den **Geestemünde** (1845). Begge byene vokste og opprettet industrier innen handel, skipsbygging og fiske. I 1927 ble Geestemünde og nabokommunene Lehe og Wulsdorf slått sammen til den nye byen **Wesermünde** og i 1939 ble Bremerhaven slått sammen med Wesermünde.

Det meste av byen ble ødelagt under andre verdenskrig, men viktige deler av havna ble spart slik at de allierte hadde en brukbar havn for forsyninger etter krigen. Under de alliertes okkupasjon av Tyskland etter krigen var Bremerhaven en enklave styrt av USA i den britiske okkupasjonssonen i Nord-Tyskland. I 1947 ble byen en del av delstaten Bremen, og skiftet navn fra Wesermünde til Bremerhaven. Ved siden av Bremen by utgjør Bremenhaven en av de to kommunene i delstaten Bremen.

## Eksterne lenker
* 
*  
* Auswandererhaus
* Deutsches Schiffahrtsmuseum
* Shows 360 QTVR panoramabilete frå Bremerhaven 
* Fullskjerms panoramabilete frå Bremerhaven
Sisimiut kommune

**Sisimiut Kommune** er en tidligere kommune på vestkysten av Grønland. Den gikk 1. januar 2009 sammen med Maniitsoq kommune til den nye Qeqqata kommune.

## Historie
De eldste sporene av bosettinger i kommunen stammer fra saqqaqkulturen. Vestkysten av Grønland, og dermed Sisimiut, ble befolket i flere omganger, og også folk fra dorsetkulturen slo seg ned her. Disse var mer bofaste, og brukte sleder, men manglet fortsatt utviklede redskaper. Dette gjorde at de døde ut på 1400-tallet, da «den lille istiden» endret klimaet på Grønland. Den senere thulekulturen, forløperne til dagens inuitter, fantes også i dette området. 

Den 1. januar 2009 ble Sisimiut og Maniitsoq kommuner slått sammen. De to kommunenes økonomiutvalg etablerte 2. juni 2005 et samarbeidsforum. 2.-4. mai 2006 avholdt kommunene et fellesmøte i Maniitsoq, der samarbeidsavtalen ble undertegnet. Både kommunestyrene og kommunaldirektørene deltok i delegasjonene som undertegnet avtalen. Navnet på den nye kommunen er Qeqqata.

## Geografi og klima
Kommunen var på 36&nbsp;000 km², og lå på polarsirkelen. Den grenset til Maniitsoq kommune i sør, Kangaatsiaq kommune i nord og Ammassalik kommune i øst. Området har arktisk klima, men Sisimiut by er den nordligste isfrie havnen på Grønland. Sisimiut er også Grønlands nest største by, etter hovedstaden Nuuk.

## Byer og bygder i Sisimiut kommune
*Sisimiut (dansk: Holsteinsborg)
*Itilleq
*Sarfannguaq
*Kangerlussuaq (dansk: Søndre Strømfjord)
Trygve Kjensli

**Trygve Kjensli** (født 1972) er en norsk fotballdommer som representerer Nesodden Idrettsforening. Kjensli begynte å dømme i 1988 og har vært dommer i Adeccoligaen siden 2007. Han debuterte som dommer i Tippeligaen 29. juni 2011 med kampen Fredrikstad–Haugesund.

## Referanser


## Eksterne lenker
*
Magne Tøsse

**Magne Tøsse** (født 9. september 1961) er en norsk fotballassistentdommer som representerer Stordal Idrettslag. Han har vært assistentdommer siden 1988, han har vært assistentdommer i Tippeligaen siden 1995 og han var FIFA-assistentdommer fra 2001 til 2006.

## Referanser
Odd-Jarle Larsen

**Odd-Jarle Larsen** (født 1969) er en norsk fotballassistentdommer som representerer Fløy. Han har vært assistentdommer siden 1983, han har vært assistentdommer i Tippeligaen siden 2002 og han har vært FIFA-assistentdommer siden 2006.

## Referanser
Øystein Havig

**Øystein Havig** (født 7. oktober 1972) er en norsk fotballassistentdommer som representerer Sørvikmark Idrettslag. Han har vært assistentdommer i Tippeligaen siden 1998 og har dømt 146 kamper i Tippeligaen og han var også FIFA-assistentdommer fra 2001&ndash;2003.
Roe Vidar Lien

**Roe Vidar Lien** (født 1960) er en norsk fotballassistentdommer som representerer Malmefjorden Idrettslag. Han har vært assistentdommer siden 1981, i Tippeligaen siden 1995 og har dømt 283 kamper i Tippeligaen. Han var også FIFA-assistentdommer i 1997, og igjen i perioden 2000–2005. Roe Vidar Lien er også æresmedlem i den engelske fotballklubben Crystal Palace og i Malmefjorden IL.
Phoenix (andre betydninger)

**Phoenix** kan referere til:

* Fugl Føniks, et fabeldyr fra egyptisk mytologi
* Phoenix, den største byen og hovedstaden i USA-delstaten Arizona
* Phoenix (romsonde), en ubemannet romferd og et prosjekt i regi av NASA for å studere planeten Mars
* ''Phoenix'' (planter), en gruppe palmer
* Phoenix (band), et pop/rock band fra Frankrike
* Føniks (stjernebilde) på den sørlige himmelhvelving
PKO BPs sete i Łódź

**PKO BPs sete i [[Łódź]]** (polsk *Siedziba PKO BP w Łodzi*) ligger på hjørnet av Tadeusz Kościuszkos allé 9 og 6. august-gaten. 

Bygningen huset opprinnelig Łódzki Bank Handlowy («Handelsbanken i Łódź») og ble bygd i årene 1911&ndash;1913 etter tegninger av det berlinske firmaet «Bielenberg und Moser», godkjent av byarkitekten Franciszek Chełmiński. Bygningen fikk imidlertid en noe annen form enn opprinnelig planlagt. 

Etter at banken gikk konkurs i 1935 ble bygningen kjøpt av Pocztowa Kasa Oszczędności («Postsparekassen»), som hadde en av sine avdelinger her frem til 1950. Under andre verdenskrig ble den omgjort til postbygning av den tyske okkupasjonsmakten. I dag huser bygningen banken PKO BPs avdeling nummer 1 i byen.

Bygningen preges av modernistisk arkitektur med innslag av tunge neobarokke former (den såkalte «Wilhelm-stilen»), og har en tilnærmet rektangulær grunnplan med to høye fløyer. Elevasjonen har store rektangulære vinduer og er dekorert med allegoriske skulpturer av ugler, hamster, løver og ørner. En portikus fører til hovedinngangen. Bankens indre var i sin tid et av verdens mest moderne.
Slottsfjelltunnelen

**Slottsfjelltunnelen** er en 235 meter lang veitunnel gjennom Slottsfjellet i Tønsberg i Vestfold. 

## Historikk
Slottsfjelltunnelen ble åpnet som jernbanetunnel i 1881. Den var da en del av et sidespor på Grevskapsbanen til den daværende Tønsberg stasjon ved brygga i byen. I 1915 sto ny Tønsberg stasjon ferdig på Knapløkka lenger øst i byen, og sidesporet til den gamle stasjonen mistet sin betydning. Senere ble sidesporet lagt ned og tunnelen sto lenge ubrukt før den i juni 1968 åpnet som veitunnel. Siden 1970-tallet er Slottsfjelltunnelen en del av fylkesvei 308 (tidligere riksvei). Dette har skapt en barriere mellom Tønsberg eldste bydel Nordbyen, som ligger langs Tønsbergfjorden parallelt med tunnelen, og Storgata oppe ved Tønsberg domkirke.

Tunnelen ble stengt og benyttet som konsertlokale av Grex Vocalis i forbindelse med urfremføringen av tønsbergkomponisten Martin Rombergs *Aradia* den 28. juni 2012. 


Fil:Slottsfjelltunnelen nord fv308.jpg|Nord-innslaget til tunnelen. 
Fil:Jarlsberg og Larviks amt nr 43- Kart over Tønsberg, 1883.jpg|Bykart over Tønsberg 1883 som viser deler av jernbanetunnelen til den gamle Tønsberg stasjon ved Byfjorden
Fil:Slottsfjellet (14611110555).jpg|Flyfoto av Tønsberg ca. 1957. Den gamle jernbanetraséen antyder at tunnelen fortsatt bare er en nedlagt jernbanetunnel gjennom Slottsfjellet, byens landemerke. 


## Referanser
Mieczysław Pinkus’ mursteinshus

**Mieczysław Pinkus’ mursteinshus** (polsk *Kamienica Mieczysława Pinkusa*) ligger på hjørnet av Tadeusz Kościuszkos allé og Zielona-gaten i Łódź. 

Mursteinshuset ble reist i årene 1894&ndash;1896 til Mieczysław Pinkus og Jakub Lende etter tegninger av Dawid Lande, vis-à-vis Den store synagoge i Łódź. Bygningen var i sin tid Łódź’ største boligkompleks og i over 70 år det største mursteinshuset i byen. Mot slutten av 1900-tallet var det møteplass for artister, journalister og literater. Under andre verdenskrig ble bygningen overtatt av tyskerne, og omgjort blant annet til general von Blaskovitz’ stab. Etter krigen ble mursteinshuset overgitt til Mieczysław Pinkus’ arvinger. I kommunisttiden ble det imidlertid nasjonalisert og var sete til blant annet PRLs Høyesterett og Ankerett. I 1993 ble mursteinshuset gitt tilbake til sine rettmessige eiere, og er siden blitt totalrestaurert. 

Bygningen har fem trappeoppganger, fire etasjer og 13 vindusrader. Elevasjonens rike utsmykning preges av sen renessanse og barokk, og er et godt eksempel på eklektisisme. Mange arkitektoniske elementer kan spores på elevasjonen, blant annet tre to etasjer høye karnapper (på sidene og på hjørnet). Overstykkene til vinduene er dekorert med stukkatur som forestiller kvinneansikt, skjell, grener og blomster.
PBKs sete i Łódź

**PBKs sete i [[Łódź]]** (polsk *Siedziba PBK w Łodzi*) ligger ved Tadeusz Kościuszkos allé 63. 

Bygningen ble reist i 1928 til Bank Gospodarstwa Krajowego («Landdriftsbanken») etter tegninger av Dawid Lande. Den fikk en rikt utsmykket fasade som knyttet an til 1920-tallets «herregårdsstil» – tilbakegangen til klassiske, barokke og renessansemotiver. Denne ble regelmessig oppdelt av halvsøyler med et høyt barokt tak. 

Bygningens indre ble utformet i art deco etter tegninger av Wacław Kowalewski. Senere adaptasjoner ødela imidlertid det meste av de opprinnelige formene. Etter andre verdenskrig tok Polens nasjonalbank over mursteinshuset, og siden slutten av 1970-tallet huser bygningen banken PBKs sentrale regionavdeling i Łódź.
Amerikansk oksefrosk

**Amerikansk oksefrosk** er en art i gruppen ekte frosker.

## Utseende
Den kan bli opptil 20&nbsp;cm lang. Den har vanligvis en grønn til brun rygg, med mørkere brune eller nesten svarte flekker. Buken er gulaktig til hvit. Hodet og munnen er brede.

Trommehinnen er meget stor; hos hunnen er den like stor som øyet, hos hannen er diameteren dobbelt så stor.

## Adferd

Den amerikanske oksefrosken lever fremfor alt i vann, selv om den overvintrer på land. Den er svært glupsk og eter alt den får i seg. Den eter andre frosker, men også snoker, andunger og andre fugleunger. En oksefrosk kan lett utrydde hele bestanden av andre smådyr i vann-ansamlingen den lever i.

## Eksterne lenker
*
Griffin Park

**Griffin Park** var hjemmebanen til det engelske fotballaget Brentford. Klubben har brukt banen som hjemmearena siden åpningen i 1904. Stadionet ligger i et boligområde og berømt for å være den eneste i hele England som har en pub på alle fire hjørnene. Navnet kommer fra fabeldyret griff (griffin på engelsk) som er i logoen til bryggeriet Fuller's Brewery.  Bryggeriet eide området hvor banen ble bygget og dyrket frukttrær der.

Stadionet hadde i 2020 en kapasitet på 12.763, mens tilskuerrekorden er på 38.678 da Brentford møtte Leicester 26. februar 1949.

Den siste kampen ble spilt 29. juli da Brentford slo  3-1 i EFL Championship play-off semifinalen. Laget skal spille på det nye stadionet Brentford Community Stadium fra sesongen 2020-21.

Stadionet skal rives fra sommeren 2020 og det skal bygges 75 nye boliger i området.

## Referanser
Candlemass

**Candlemass** er et svensk episk doom/heavy metal-band. Bandet ble stiftet i 1984 av bassist Leif Edling (den gangen også vokalist), etter å ha avsluttet sitt opphold i bandet Nemesis. To år etter Candlemass ble startet, ga de ut albumet *[[Epicus Doomicus Metallicus]]*. Leif Edling er det eneste medlemmet som har vært medlem siden starten av. De øvrige medlemmene har blitt byttet ut jevnt og trutt, med unntak av trommeslageren Jan Lindh som har hatt et langvarig opphold i bandet.

## Diskografi
### Albums
* *[[Epicus Doomicus Metallicus]]* (1986)
* *[[Nightfall (album)|Nightfall]]* (1987)
* *[[Ancient Dreams]]* (1988)
* *[[Tales of Creation]]* (1989)
* *[[Live (Candlemass Album)|Live]]* (live) (1990)
* *[[Chapter VI]]* (1992)
* *[[Dactylis Glomerata]]* (1998)
* *[[From the 13th Sun]]* (1999)
* *[[Doomed for Live (Reunion 2002]]* (live) (2003)
* *[[Candlemass (album)|Candlemass]]* (2005)
* *[[King of the Grey Islands]]* (2007)
* *[[Death Magic Doom]]* (2009)
* *Psalms for the Dead* (2012)
* *The Door to Doom* (2019)
* *Sweet Evil Sun* (2022)
## Eksterne lenker
* 
* 
*
Kim Tomas Haglund

**Kim Tomas Haglund** (født 27. mai 1977) er en norsk fotballdommer som representerer . Han har vært assistentdommer siden 1993 og hadde sin Tippeliga-debut i 2004. Haglund har vært assistentdommer i FIFA siden 2007, og var med som assistentdommer under VM i fotball 2014 og EM i fotball 2016.

## Eksterne lenker
* Oversikt over internasjonale kamper hos SoccerPunter.com
* FIFA-profil
Pitahaya

**Pitahaya** (eller **dragefrukt**) er navn som brukes på fruktene fra flere arter fra slekta *Hylocereus* i kaktusfamilien. Flere av disse artene kommer opprinnelig fra Sentral-Amerika. Pitahaya ble innført i Vietnam av franskmennene i kolonitiden og er senere blitt veldig utbredt i Vietnam og resten av Asia. De dyrkes i dag mest i Vietnam, Thailand, Gambia og litt i Australia. 

Frukten, som botanisk sett er et bær, er oval og ofte på størrelse med en sitron. Flere varianter har «bladrester» som stikker ut fra frukten. Fruktkjøttet er hos mange varianter hvitt, hos andre rødt, men alltid med mange små, svarte frø på størrelse med sesamfrø. Det finnes flere varianter av pitahaya. De vanligste er trolig rød pitahaya og gul pitahaya. Rød pitahaya finnes i to varianter, en med hvitt fruktkjøtt (*H. undatus*) og en med rødt fruktkjøtt (*H. costaricensis*). Begge er røde utenpå og har bladrester. Gul pitahaya (*H. (Selenicereus) megalanthus*) er gul utenpå, mangler bladrester og har hvitt fruktjøtt. 

Pitahaya spises vanligvis naturell, ev. med litt ingefær. Den har en behagelig avbalansert sødme og er ganske fast i konsistensen. Frukten blir ofte sammenlignet med kiwi, men pitahaya er mindre syrlig.

## Bildegalleri

Fil:Pitaya on plate.jpg|Pitahaya klar til servering.


## Referanser


## Eksterne lenker
*
Spove

**Spove** (av norr. *spói*) refererer til to ulike grupper av snipefugler (Scolopacidae), men artene sorteres i hver sin underfamilie og er således ikke spesielt nært beslektet på kryss av gruppene.

## Inndeling
Inndelingen følger HBW Alive og er i henhold til Piersma & Bonan (2019).

* Charadriiformes, vade-, måse- og alkefugler
** Chionidi, slirenebbfugler
** Charadrii, lofugler
** Scolopaci (Limicoli), snipefugler
*** Pedionomidae, slettevandrerfamilien
*** Thinocoridae, rypesnipefamilien
*** Rostratulidae, riksesnipefamilien
*** Jacanidae, bladhønsfamilien
*** Scolopacidae, snipefamilien
**** Numeniinae,  2 slekter, 9 arter (én art mulig utdødd)
***** *[[Bartramia]]*, monotypisk
***** *[[Numenius]]*, (spover ), 8 arter, 17 taxa
****** *[[Alaskaspove|N. tahitiensis]]*, alaskaspove, monotypisk
****** *[[Småspove|N. phaeopus]]*, småspove, 7 taxa
****** *[[Dvergspove|N. minutus]]*, dvergspove, monotypisk
****** *[[Eskimospove|N. borealis]]*, eskimospove, monotypisk (mulig utdødd, sist observert med sikkerhet i 1963)
****** *[[Smalnebbspove|N. tenuirostris]]*, smalnebbspove, monotypisk
****** *[[Langnebbspove|N. americanus]]*, langnebbspove, 2 taxa
****** *[[Storspove|N. arquata]]*, storspove, 3 taxa
****** *[[Østspove|N. madagascariensis]]*, østspove, monotypisk
**** Limosinae, monotypisk, 4 arter, 11 taxa
***** *[[Limosa]]*, (svarthalespover), 4 arter
****** *[[Lappspove|L. lapponica]]*, lappspove, 5 taxa
****** *[[Kanelspove|L. fedoa]]*, kanelspove, 2 taxa
****** *[[Svartvingespove|L. haemastica]]*, svartvingespove, monotypisk
****** *[[Svarthalespove|L. limosa]]*, svarthalespove (islandsspove), 3 taxa
**** Calidrinae, 
**** Scolopacinae, 
**** Tringinae, 
** Turnici, springvaktelfugler
** Lari, måkefugler

## Referanser
Margaret Plantagenet, grevinne av Pembroke

:*Se [[Margaret Plantagenet]] for andre med samme navn.*

**Margaret Plantagenet** (1346–1361) var datter av Edvard III av England og Philippa av Hainault. Hun ble født på Windsor Castle, og har derfor også blitt kalt **Margaret av Windsor**.

Til tross for at hun bare ble femten år gammel var hun involvert i flere ekteskapsforhandlinger. Det første mulige ekteskapet var med den eldste sønnen av Albert av Østerrike, men planene ble avbrutt av politiske årsaker. Noen år senere ble hun forlovet med Charles av Blois, Jean av Blois' eldste sønn og en rival til Johan V av Bretagne til den bretonske tronen. Forlovelsen ble brutt fordi hennes søster Mary Plantagenet var gift med Johan V.

Margaret ble oppdratt sammen med John Hastings, 2. jarl av Pembroke, som var sønn av Laurence Hastings, 1. jarl av Pembroke og Agnes Mortimer, datter av Roger Mortimer, 1. jarl av March. De var svært nær hverandre som barn. Den 13. mai 1359 giftet Margaret og John seg.

Hun døde i 1361, og ble gravlagt i Abingdon Abbey. Nøyaktig dato for hennes død er ikke kjent. Hun var sist nevnt som levende 1. oktober 1361.

## Referanser


## Litteratur

*
*
Origin of Symmetry

***Origin of Symmetry*** er det britiske bandet Muse sitt andre album og kom ut i 2001. Singlene som kom med albumet var «New Born», «Bliss», «Hyper Music», «Plug in baby» og «Feeling Good».

## Sporliste
#«New Born»
#«Bliss»
#«Space Dementia»
#«Hyper Music»
#«Plug in baby»
#«Citizen Erased»
#«Micro Cuts»
#«Screenager»
#«Darkshines»
#«Feeling Good»
#«Megalomania»

## Eksterne lenker
*